इंटरनेट संसेशन बन चुकीं मलयालम एक्ट्रेस प्रिया प्रकाश वारियर की फिल्म के रिलीज से पहले ही उन्हें कई फिल्मों के ऑफर मिलने लगे हैं। प्रिया बहुत जल्द मलयालम फिल्म ओरू अदार लव में नजर आएंगी। कुछ समय पहले ही फिल्म का गाना रिलीज हुआ है, जिसमें वह अपने तीखे नैन नक्श से इशारों में बात करती दिख रही हैं। फिल्म के गाने में उन्हें देख युवा दिल उन पर फिदा हो चुका है। वहीं हाल ही में दिए एक इंटरव्यू में प्रिया ने बॉलीवुड में काम करने की इच्छा जाहिर की है। इसके साथ ही वह पद्मावत फिल्म के निर्देशक संजय लीला भंसाली के साथ भी काम करना चाहती हैं।